Иванчо разполагал с редица от **строго растящи** елементи a1, a2, … , an . Той използвал тази редица, за да построи друга редица s1, s2, … , sn , където si е сборът от цифрите на ai. За съжаление обаче, Иванчо загубил първоначалната редица и сега се опитва да я възстанови, използвайки редицата s1, s2, … , sn . След дълги опити, той установил, че първоначалната редица не може да се определи еднозначно. Въпреки това, той иска да намери една такава редица, **като също така не обича прекалено големите числа и иска последният елемент an на редицата да е минимален.**

Помогнете му да намери търсената редица. Гарантирано е, че такава редица съществува.

**Вход**

От първия ред на файла sequence.in се въвежда числото **N** – броят числа в редицата.

От следващите N реда се въвеждат по едно на ред N числа s1, s2, … , sn  - елементите на новопостроената редица.

**Изход**

В изходния файл sequence.out отпечатайте N числа, по едно на ред – елементите на търсената редица, отговаряща на гореописаните условия.

Редицата трябва да е строго растяща. Сумата на цифрите на *i* - тото число трябва да бъде равна на si.

Ако съществуват няколко редици с минимален елемент an,отпечатайте коя да е от тях.

**Ограничения**

1 ≤ N ≤ 100

1 ≤ si ≤ 100

**Ограничение за време: 1.0 сек**

**Ограничение за памет: 256 MB**

**Примерен тест**

|  |  |
| --- | --- |
| **Вход (sequence.in)** | **Изход (sequence.out)** |
| 4  1  2  3  1 | 1  2  3  10 |
| 3  10  7  1 | 19  25  100 |